Styret

Medlemsorganisasjonene

Andre

 Steinkjer, 28.04.2023

**PROTOKOLL FRA STYREMØTE I FFO TRØNDELAG 4/2023 – 27.04 2023 kl. 1000 – 1600, VED FFOS KONTORER I SJØFARTSGATA 3, STEINKJER.**

Tilstede: Olav Malmo, Ingrid Hallan, Ronny Wollert Andreassen, Per Ivar Myrbekk, Mona Lersveen, Beate Moksnes og Margareth Berg.

Forfall: Roger Dragsten Moe.

Sekretariatet: Kari Frøseth Johansen og Ina Myran.

**SAKLISTE:**

**Beslutningssaker:**

55/2023 Godkjenning av innkalling og sakliste.

56/2023 Godkjenning av protokoll fra 07.03.2023.

57/2023 Helse Nord-Trøndelag – Gruppeopplæring ME for pasienter og pårørende.

58/2023 Høringer- Kommunal forskrift om ledsagerbevis for mennesker med nedsatt funksjonsevne i Tydal og Selbu.

59/2023 Regnskapsrapport pr. 31.03.2023.

60/2023 Signaturrett og prokura i FFO Trøndelag.

61/2023 Utbetaling av honorar til styremedlemmer

62/2023 Klage på valg av kandidat til fylkesstyret i FFO Trøndelag.

63/2023 Styremedlem i FFO Trøndelag – trukket seg fra sitt verv.

**Diskusjonssaker:**

64/2023 Solsikkerbånd

65/2023 Skolefravær

66/2023 Skolenettverk

67/2023 Valgmøte 8 juni – skole og oppvekst

68/2023 Verdensdagen for Psykisk helse – Steinkjer kommune.

69/2023 Arbeidskonferansen 2023 – 1 til 2 rep. fra styret med i arbeidsgruppe.

70/2023 Smart Mat – Dam-prosjekt i samarbeid med unge kokker.

71/2023 Kommunale råd for funksjonshemmede

* Hva gjør vi nå?

72/2023 Nye brukerutvalg innen Helse – hva gjør vi nå?

73/2023 Helsefellesskap – involvering fra kommunesiden

74/2023 Årshjul 2023

**Orienteringssaker:**

75/2023 Samarbeidsmøte med Politiet.

76/2023 Vårmøte i Folkehelsealliansen 30. mars 2023.

77/2023 Helse Nord-Trøndelag – Workshop i prosjekt samhandling barn og unge i Nordre del av Trøndelag – 25. – 26. april.

78/2023 Møte med Pasient og Brukerombudet 2023

79/2023 Årsmøter FFO Oppdal, FFO Verdal og FFO Trondheim som er gjennomført.

80/2023 Eventuelt.

**PROTOKOLL:**

**Beslutningssaker:**

**55/2023 Godkjenning av innkalling og sakliste.**

Vedtak: Innkalling og sakliste godkjennes.

**56/2023 Godkjenning av protokoll fra 07.03.2023.**

Vedtak: Protokoll fra 07.03.2023 godkjennes.

**57/2023 Helse Nord-Trøndelag – Gruppeopplæring ME for pasienter og pårørende.**

FFO Trøndelag har fra ME foreningen mottatt følgende forslag:

Ragnhild von Harling Lien

 Elisabeth Sved

Vedtak: FFO Trøndelag foreslår: Ragnhild von Harling Lien

 Elisabeth Sved fra ME foreningen i Trøndelag.

**58/2023 Høringer - Kommunal forskrift om ledsagerbevis for mennesker med nedsatt funksjonsevne i Tydal og Selbu.**

 To likelydende høringer fra Tydal og Selbu kommune.

Vedtak: FFO Trøndelag kommenterte på at det ikke skal være en øvre eller nedre grense på alder for å få ledsagerbevis.

**59/2023 Regnskapsrapport pr. 31.03.2023.**

Legges frem elektronisk på styremøtet.

Vedtak: Tas til orientering.

**60/2023 Signaturrett og prokura i FFO Trøndelag.**

 Dette må vi legges inn i Brønnøysundregistret og protokollføres.

 De samme personene er de som godkjenner/signere FFO Trøndelag sine bilag. Dette skjer i elektronisk.

Vedtak: Leder Olav Malmo, Nestleder Ingrid Hallan og fylkessekr. Kari Frøseth Johansen skal inne ha signaturrett og prokura for FFO Trøndelag.

**61/2023 Utbetaling av honorar til styremedlemmer**

 FFO Trøndelag har siden 2018 (da vi ble sammenslått til ett fylke) utbetalt honorar fra årsskifte til årsskifte.

Det foreslås at vi gjøre en endring på dette og utbetaler honorar fra årsmøtet til årsmøte.

Vedtak: FFO Trøndelag opprettholder dagens praksis, der honorar utbetales fra årsskifte til årsskifte.

**62/2023 Personsak – Protokollføres som B-protokoll – unntatt offentlighet.**

.

**63/2023 Styremedlem i FFO Trøndelag – trukket seg fra sitt verv.**

Vedtak: Første vara rykker opp i vedkommedes sted om styremedlem 2. vara rykker opp til første vara.

**Diskusjonssaker:**

**64/2023 Solsikkerbånd**

 Dette er en ordning som etter det vi kjenner til er utviklet i Danmark.

Det er ett internasjonalt symbol på usynelig handicap/funksjonsnedsettelse. Samme type bånd er innført i Vestfold og Telemark ved fornøyelsesparker.

Er dette noe som kan være aktuelt for oss og jobbe med å få til i Trøndelag ved feks. flyplass, Namsskogan Familiepark, Rypetoppen Adventurepark i Meråker[, Sverresborg Folkemuseum, Vitensentret i Trondheim osv.](https://www.rypetoppen.no/)

Vedtak: FFO Trøndelag tar en kontakt med FFO Vestfold og Telemark for å høre om deres erfaringer og praktisk tilnærming til saken. FFO Trøndelag vurdere om dette kan være en sak og ta opp nasjonalt, men uthører om FFO Vestfold og Telemark har løftet denne saken nasjonalt først. Sekretariatet jobber videre med saken.

**65/2023 Skolefravær**

Problematisk skolefravær er en stor utfordring for mange unge, deres foreldre, skoler og hjelpetjenester. Konsekvensene av langvarig fravær er store. Erfaring og forskning tyder på at intervensjoner må foregå på

ulike arena for å ha effekt. Gjennom fokus på barnet, familien og skolen er formålet med Back 2 School (B2S) å hjelpe den unge i gang på skolen og å øke trivsel med å gå på skolen.

Dette har utspring fra ett dansk prosjekt, men forskjellen er at i Danmark det ikke en egen skolemodul. Den er utviklet og sentral i den Norske modellen.

Det foregår nå ett pilotprosjekt på dette i Norge i dag med deltakelse fra alle 4 regionene - 16 barn 4 fra hver region.

Styremedlem i FFO Trøndelag Mona Lersveen med utspring fra ADHD Norge Nord-Trøndelag er med i prosjektgruppen og piloten skal være ferdig til jul.

Hva mener FFO om dette prosjektet?

Vedtak: FFO Trøndelag er positiv til prosjektet. Vi sender en forespørsel til FFO Nasjonalt for å høre om de har tatt noe standpunkt til prosjektet.

**66/2023 Skolenettverk**

FFO Trøndelag har vedtatt å opprette ett skolenettverk for våre medlemsorganisasjoner i den forbindelse bør styre nedsette en arbeidsgrupper for denne jobben.

FFO nasjonalt skal i disse dager lanserer en skolerapport denne kan sikkert også brukers inn i skolenettverket.

Mer info. om denne rapporten vil bli presentert på styremøte, da den ennå er unntatt offentlighet.

Vedtak: FFO Trøndelag setter ned en arbeidsgruppe som jobber fortløpende med skolenettverket. Arbeidsgruppen består av Mona Lersveen (leder av gruppen), Per Ivar Myrbekk og Ronny Wollert Andreassen samt sekretariatet. Mona kommer med forslag på dato til første planleggingsmøte – dette tas digitalt.

**67/2023 Valgmøte 8 juni – Skole og oppvekst.**

Her har medlemsorganisasjonene fått mulighet til å melde seg på og melde inn saker.

FFO Nasjonalt vil komme med problemstillinger som du mener vi kan fronte mot politikerne, disse er nok tuftet på FFO nasjonalt sin skolerapport.

Det må settes ned en arbeidsgruppe som jobber intensivt med dette fram til valgmøtet.

Vedtak: FFO Trøndelag må flytte dato for møte med politikerne, da det har kommet en annet viktig møte på samme dato. Styret finner ny dato for arrangementet så snart som mulig. I møtet med politikerne tar vi for oss hele skoleløpet fra barneskole til videregående skole.

Arbeidsgruppen for videre arbeid med valgmøte blir Mona Lersveen, Per Ivar Myrbekk og Ronny Wollert Andreassen, samt administrasjon.

**68/2023 Verdensdagen for Psykisk helse – Steinkjer kommune.**

FFO Trøndelag er samarbeidspart til arrangementet vedr. markering av verdensdagen for Psykisk helse i Steinkjer kommune.

De har så smått begynt med sitt arbeid, og ønsker å sette fokus på psykisk helse og ungdom etter ABC hodebra konseptet. Vi har gjerne mot innspill fra styret til innhold og type arrangement.

Vedtak: Dato for arrangementet er satt til 5. oktober og vil i år bli et rent skolearrangement med litt fokus på ABC-hodebra.

 Forslag fra styret til foreleser denne dagen kan være – Inger Lise Rasmussen Helse Nord-Trøndelag og senter for sjeldne diagnoser ved Rikshospitalet i Oslo.

 Aktuelle organisasjoner blir forespurt om å ha stand på vg.skole denne dagen.

**69/2023 Arbeidskonferansen 2023**

FFO Trøndelag har på sitt arbeidsprogram at vi skal arrangere en Arbeidskonferanse også i 2023 i samarbeid med Statsforvalteren i Trøndelag og NAV Trøndelag.

Sekretariatet har hatt ett møte med samarbeidspartene der det ble uthørt interessen for ett slik arrangement i 2023, noe de har bekreftet at de ønsker.

Hva ønsker vi å sette fokus på ved årets konferanse? (program fra 2022 følger vedlagt). Sekretariatet ønsker ha med 1 evt. 2 representanter fra styret til videre planlegging av konferansen.

Vedtak: Beate Moksnes og Mona Lersveen blir endel av arbeidsgruppen. Styret i FFO Trøndelag ser at det kan være aktuelt å flytte konferansen til

starten av 2024, dette diskuteres i først kommende møte med Statsforvalteren og NAV Trøndelag.

**70/2023 Smart Mat – Dam-prosjekt i samarbeid med unge kokker.**

Smart Mat er et DAM- prosjekt FFO Trøndelag har i samarbeid med Ung kokker – her tilbys våre organisasjoner mat kurs og foredrag om sunn kosthold og kosthold som er anbefalt mot enkelte pasientgrupper. Dette er et ettårig prosjekt og skal etter planen være ferdig juni 2023.

Vi har i flere omganger sendt ut henvendelse til organisasjonene om de ønsker denne type kurs. Siste var nå om det var noen av våre organisasjoner som ønsket kurs/foredrag evt. til høsten.

Unge kokker ønsker å søke om forlengelse av prosjektet til ut året.

Vedtak: FFO Trøndelag søker forlengelse til 01.11.23 på dette damprosjektet slik at de kursene som allerede er bestilt til høsten gjennomføres. Til da ber vi om at filmene som er tatt opp i januar tekstes, og det samme gjøres med de små matfilmene som skal lages nå i etterkant.

**71/2023 Kommunale råd for funksjonshemmede**

* **Hva gjør vi nå?**

Etter kommune og fylkestingsvalget i 2023 skal det oppnevnes nye råd for funksjonshemmede i alle kommuner samt på fylkesplan.

Frist for organisasjonene til å komme med forslag var 15. april 2023. Vi har i dag mottatt 20 forslag fordelt på 13 kommuner og på fylkesplan. Dette vil si at i de fleste av de 13 har vi fått kun ett forslag.

Hva gjør vi nå? Vi burde ha representanter i alle 38 kommuner i Trøndelag, da gjerne flere representanter.

Vedtak: FFO Trøndelag sender ut en purrerunde / påminnelse til organisasjonene der vi ber om forslag på kandidater til kommunale råd.

 Sender også en henvendelse til de som sitter i kommunale råd for funksjonshemmede i dag, og ber de ta kontakt med sin organisasjon om de evt. ønsker gjenvalg.

**72/2023 Nye brukerutvalg innen Helse – hva gjør vi nå?**

Det skal også oppnevnes nye brukerutvalg innenfor Helse og der har organisasjonene fått frist til 21. mai med å komme med forslag. Pr. dags dato har vi fått inn kun ett forslag og det er ved St.Olavs hospital.

Sekretariatet tror kanskje det kan bli utfordrende å få nok representanter inn her også, da spesielt ved St. Olavs hospital som har innført 6 års regelen. Hvordan tenker styret at vi bør gå fram for å fylle opp plassene vi har til rådighet?

Dette gjelder brukerutvalg ved:

St.Olavs hosptial

Helse Nord-Trøndelag

Regionalt Brukerutvalg

Sykehusapotekene

Samt Brukergrupper ved St.Olavs hospital

Vedtak: Hvis vi mangler kandidater her innen fristen 21. mai, sender vi ut purremelding/påminnelse til organisasjonene. Sender også melding til de som sitter i utvalgene i dag om hvis de ønsker gjenvalg, ber vi de ta kontakt med sine respektive organisasjoner om de evt. ønsker gjenvalg.

Sekretariatet ber om klargjøring av 6 årsregelen ved St.Olavs hospital.

**73/2023 Helsefellesskap – involvering fra kommunesiden.**

Brukermedvirkning i Helsefellesskapene i Trøndelag. Hvordan få god brukermedvirkning inn fra kommunesiden? Hvordan få samarbeid mellom kommunale og helseforetaksrepresentanter til å fungere? Også på tvers av organisasjoner?

Vedtak: FFO Trøndelag inviterer våre representanter i kommunale råd for funksjonshemmede og representanter i helsefellesskapene til ett samarbeidsmøte. Styret foreslår at vi har ett møte for sørdelen av fylket og ett i norddelen av fylket da det er 2 forskjellige helsefellsskap med to helt forskjellige kulturer. Dette foreslås skje i august/september 2023.

**74/2023 Årshjul 2023**

 Vedlagt følger forslag på ett foreløpig årshjul.

2. styremedlemmer har meldt ifra om forfall 13. juni. 13 juni kunne ikke flyttes.

Vedtak: Styremøtet foreslått 10. oktober flyttes til 3. oktober. Tas til orientering.

**Orienteringssaker:**

**75/2023 Samarbeidsmøte med Politiet.**

 Roger Dragsten Moe deltok på møtet med politiet og orienter fra møtet.

Vedtak: Saken utsettes til neste styremøte.

**76/2023 Vårmøte i Folkehelsealliansen 30. mars 2023.**

 Ingrid Hallan deltok på vårmøte i Folkehelsealliansen 30. mars 2023 og orientere fra møtet.

Vedtak: Folkehelsealliansen har fått midler fra Trøndelag fylkeskommune og HOD til en kampanje om ABC Hodebra. Det har kommet et senter for helsestasjon og skolehelsetjeneste i regi av FHI på Levanger. Regional folkehelsekonferansen skal arrangeres 6. oktober 2023. Saken tas til orientering.

**77/2023 Helse Nord-Trøndelag – Workshop i prosjekt samhandling barn og unge i Nordre del av Trøndelag – 25. – 26. april.**

Fra FFO Trøndelag deltok 1 representant på Levanger og 3 representanter på Namsos henholdsvis fra ADHD Norge Nord-Trøndelag og Foreningen for hjertesykebarn. Alle våre medlemsorganisasjoner fikk tilbud om å delta.

Vedtak: Tas til orientering.

**78/2023 Møte med Pasient og Brukerombudet 2023.**

 Dette er ett møte vi arrangerer i samarbeid med SAFO i Trøndelag. Møte er 25. april 2023. Orientering vil bli gitt på styremøtet.

Forslag på vedtak: Tas til orientering.

**79/2023 Årsmøter FFO Oppdal, FFO Verdal og FFO Trondheim som er gjennomført.**

 Det er gjennomført årsmøter ved alle våre kommune-FFOer i Trøndelag.

 FFO Verdal – Olav Malmo fra styret deltok her.

 FFO Oppdal – Ingen fra styret deltok, sekretariatet mottatt tilbakemelding.

 FFO Trondheim – Roger D. Moe fra styret deltok her.

Forslag til vedtak: Tas til orientering.

**80/2023 Eventuelt.**

1. **Innspills møte om BPA i Trondheim kommune 8. juni 2023.**

FFO Trøndelag har mottatt invitasjon til å delta på innspills møte 8. juni 2023 i Trondheim vedr. BPA ordningen.

FFO Trøndelag sender invitasjonen til aktuelle medlemsorganisasjoner. Det er begrenset antall plasser. Det er viktig og ha en god dialog med SAFO i denne saken.

Vedtak: Sekretariatet jobber videre med denne saken.

1. **Hjelpemiddelsentralen i Trøndelag – overføring av arbeidsplasser fra norddelen av fylke til sørdelen av fylke, som en konsekvens av at hjelpemiddellagret flyttes til Trondheim.**

Vedtak: FFO Trøndelag sender en henvendelse til NAV Hjelpemiddelsentral der vi sier at vi er bekymret for sentraliseringen og de signaleffektene dette har. Sender kopi til FFO Nasjonalt og NAV nasjonalt sitt brukerutvalg på hjelpemiddelområdet.

1. **Aktivitetshjelpemidler**

 Det settes av altfor lite penger til aktivitetshjelpemidler i Statsbudsjettet.

Vedtak: FFO Nasjonalt jobber med denne saken, så vi overlater dette til nasjonalleddet. Tas til orientering.

1. **Sak til B-Protokoll**